સફેદ કપડાં પ્લાસ્ટિકની દોરી પર રંગીન લોખંડના તાર પર નહીં તો સફેદ કપડાં પર પાછા કાટના ડાઘા… કપડાંની નવી ક્લિપ, બોર્નવિટા બધું લાવવાનું થયું છે. માટલુંય આજે સવારમાં ધડાધડમાં ફૂટી ગયું. અને એક આ વાસણ ને કપડાંના ઢગલાનો તો જાણે કોઈ અંત જ નથી આવતો. કપડાં ધુઓ, સૂકવો, સંકેલો, ગોઠવો, પહેરો ને પાછાં ધુઓ. આ વખતે તો કેવલને વેકેશન પડે એટલે ક્યાંક ચાર દિવસ ભાગી છૂટવું છે…. બબડતાં સામેની બાલ્કનીમાં કપડાં સૂકવતાં ગીતાભાભી દેખાયાં. હું એકલી બબડું છું એવી એમને ખબર તો… ‘કેમ છો’ કરીને પહોળું સ્માઈલ આપી દીધું એટલે વાત પતી.